Diari Oficial de la Generalitat Valenciana


Sumari del DOGV 4145, del 11-12-2001 (2001/11830)

ACORD de 4 d'octubre de 2001, de la Comissió Territorial d'Urbanisme de València, relatiu a la modificació puntual núm. 6 de les normes subsidiàries de planejament de Guardamar.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11901


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Guardamar de la Safor
    * pla d'urbanisme

ACORD de 4 d'octubre de 2001, de la Comissió Territorial d'Urbanisme de València, relatiu a la modificació puntual núm. 6 de les normes subsidiàries de planejament de Guardamar. [2001/X11480]
  
Vist l'expedient remés per l'Ajuntament de Guardamar referit a la modificació puntual núm. 6 de les normes subsidiàries de planejament de la població, a l'efecte de l'aprovació definitiva, i de conformitat amb el següents:
  
Antecedents de fet
  
Primer
  
El projecte es va sotmetre a informació pública mitjançant Resolució de l'Alcaldia de 12 d'abril de 2001. Una vegada transcorregut el corresponent període d'exposició pública (notificat per anunci en el DOGV de 25 de maig de 2001, i en el diari Las Provincias de 14 de maig de 2001), es va aprovar provisionalment en assemblea veïnal de 5 de juliol de 2001.
  
Segon
  
El projecte consta de memòria i plànols.
  
Tercer
  
La present modificació consisteix en la delimitació d'una unitat d'execució en sòl urbà, concretament en uns terrenys inclosos en el Sector I limítrofs amb el nucli històric de la població. A més es delimita una àrea de repartiment que coincideix amb la unitat d'execució i es fixa un aprofitament tipus per a la dita àrea de repartiment, tot això amb la intenció de programar la unitat d'execució per part municipal mitjançant gestió directa.
  
Es manté dins de l'ordenació una illa d'edificació residencial entre mitgeres i una altra illa d'ús magatzems i serveis.
  
No es modifiquen altres paràmetres urbanístics respecte del que hi ha definit en el planejament general.
  
Els paràmetres fonamentals de la unitat d'execució són els següents:
  
Superfície total: 14.334,52 m2
  
Superfície de xarxa viària: 5.677,13 m2
  
Superfície zona verda: 301,50 m2
  
Superfície parcel·les edificables: 8.355,81 m2
  
Aprofitament tipus: 1,039 m2t/m2s
  
Quart
  
Durant la tramitació de l'expedient no s'han sol·licitat informes.
  
Cinqué
  
Guardamar disposa de Normes Subsidiàries de Planejament amb aprovació definitiva per la Comissió Territorial d'Urbanisme de 30 de juny de 1983.
  
Sisé
  
La comissió informativa de la Comissió Territorial d'Urbanisme de València, en sessió de 28 de setembre de 2001, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 56/94, de 15 de novembre, de la LRAU.
  
Segon
  
La documentació s'estima suficient, a l'efecte del compliment del que preceptuen els articles 27 i 28 de la LRAU.
  
Tercer
  
Les consideracions que s'han de realitzar sobre la modificació pretesa són les següents:
  
- La modificació no altera ni l'aprofitament lucratiu privat ni les dotacions públiques respecte del que estableixen les Normes Subsidiàries, i es manté la proporció i la qualitat de les dotacions públiques tal com s'estableix en l'article 55 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
- A més s'inclouen condicions de connexió que s'han de complir per la unitat d'execució per als serveis (sanejament, xarxa de pluvials, proveïment d'aigües, electrificació i telefonia).
  
- Per tant, el contingut d'aquesta modificació s'entén acceptable des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió de 4 d'octubre de 2001, acorda:
  
Aprovar definitivament la modificació núm. 6 de les Normes Subsidiàries de Planejament Municipal de Guardamar.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació.
  
Tot això sense perjudici que es puga exercir qualsevol altre recurs que s'estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.